Politikeren Rasmus Jarlov (C) er endt i en sand storm af kritik, efter han torsdag skrev endnu et af sine velkendte tweets om terror.

Det kom efter Barcelona-angrebet, hvor 14 blev kørt ned og dræbt på hovedgaden La Rambla og i byen Cambrils.

Uden indvandringen ville vi ikke have nogen terror af betydning i Vesteuropa i dag. En ærgerlig konstatering men det er sådan det er #dkpol — Rasmus Jarlov (@RasmusJarlov) August 17, 2017

'Uden indvandringen ville vi ikke have nogen terror af betydning i Vesteuropa i dag. En ærgerlig konstatering men det er sådan det er,' skriver han.

Og det har affødt en massiv kritik af Rasmus Jarlov.

146 personer har kommenteret Jarlovs tweet - både meningsdannere og debattører med sjove kommentarerer, men også historikere, der skyder hans påstand ned.

Blandt andet har SF-forkvinde, Pia Olsen Dyhr, påpeget, at tyske Rote Armee Fraktion (RAF), har stået bag flere terrorangreb i Vesttyskland fra 1970'erne til 1990'erne.

Sikke historisk forfalskning - hvad m fx rote armee fraktion — Pia Olsen Dyhr (@PiaOlsen) August 18, 2017

Og så er der dem, som Michael Bech Særkjær, der er foragret over, at Rasmus Jarlov har behov for at skrive sådan et tweet i en sorgens stund.

Det kræver sin mand at puste til race-ilden oven på en terror. Uden Jarlov ville vi ikke have tweets uden situationsfornemmelse. #dkpol pic.twitter.com/MkzRNHjZCQ — Michael Bech Særkjær (@MihaelHoejza) August 18, 2017

Andre peger på de gode ting ved indvandring. Blandt andet brugeren Graversen, der siger, at kvinderne aldrig ville have været i EM-finalen uden indvandringen og hentyder til afghansk-fødte Nadia Nadim.

Uden indvandring ville vi ik have været i EM-finalen. Uden indvandring i USA havde Apple aldrig eksisteret. Stop forenkling af problemet! — Graversen (@MGraversen) August 18, 2017

Flere kritisererer også Ramus Jarlov for at komme med dumme og forenklede udtalelser. Her Thomas La Cour, der skriver, at der heller ikke ville være trafikdrab, hvis vi ikke havde opfundet biler.

Uden biler ville vi ikke have nogen trafikdrab af betydning i Vesteuropa i dag. En ærgerlig konstatering men det er sådan det er #dkpol — Thomas la Cour (@tholacour) August 18, 2017

I den lange tweet-samtale, hvor Rasmus Jarlov bliver hakket ned på, nævner flere IRA, der terroriserer i blandt andet Nordirland. Til det svarer Rasmus Jarlov, at der er ro på i Nordirland i dag, men det skulle han aldrig have gjort. Historikeren Sara Dybris Mcquaid svarer nemlig, at der årligt sker 15-40 terrorangreb i Nordirland.

Vagthavende historiker. a) Primært skotsk, ikke engelsk. b) Hvis du med ro på mener 15-40 terroristangreb årligt? https://t.co/bDbmf7DYFy … — Sara Dybris McQuaid (@SaraDybris) August 18, 2017

Samtidig nævner mange også den spanske terrorgruppe ETA og norske Anders Breivik, der dræbte 69 unge nordmænd ved Uttøya i 2011.